شه‌فه‌ق نیوز-
هووز داوه‌ره‌یل (جه‌شنواره‌ی ئانلاین کورته‌فیلم ئه‌ڕا وه‌دی کردن بڵیمه‌ته‌یل و
ئه‌ڵیمه‌‌ته‌یل)، کاندیدایله‌ی به‌ش فیلمه‌یل کوڵ‌کوڵ ئی جه‌شنواره، شییه‌ و دیارییه‌و
کردن.
ده نام سی
و هه‌شت کوڵه‌فیلم، ده به‌ش خاسترین فیلم، فیلم ئجباری ک (موحه‌مه‌د جه‌واد
خورشا)  هونه‌رمه‌ند ئیلامی ، ده‌رهاوردگه‌سه‌ی،
ئه‌ڔا پله‌ی یه‌کم ئه‌لبژریا.
ده به‌ش
خاسترین ده‌رهێنه‌ر و کارگه‌ردانیش، هه‌مجا ئه‌وی خوه‌ێ و فیلمه‌گه دوێم ده‌رهاتن.
ده به‌ش بێهترین
فیلمنامه‌یش، هه‌مجا بی وه چوارم.
ده به‌ش
خاسترین وازیکاره‌یل پیاگیش دو که‌س له هونه‌رمه‌نده‌یله‌ی فیلم ئجباری ک هن
خورشاسه، وه نام سوهه‌یل که‌ره‌میار و سوهه‌یل قه‌نادان، بین وه یه‌کم و دوێیم.
ئی جه‌شنواره
له بیس و دوێم مانگ ئابان هه‌تاوی ده‌س کریاگه وه‌ێ و وه یه‌ک هه‌فته ته‌مامه‌و دبێ.
داوه‌ره‌یله
ئی جه‌شنواره که‌سایه‌تیه‌یل نامدار سینمای ئێران، یانێ که‌سه‌یلێ جوور مه‌هتاب
کرامه‌تی، ئاتیلا پسیانی، جواد تووسی و سیرووس ئه‌ڵوه‌ندن.
به‌ش به‌زانی
و ئختتامیه‌ی ئی جه‌شنواره‌یش هه ئی جمه، هه‌مجا وه ئانلاین و ده لینک په‌یوه‌ندی
http://www.aparat.com/talentfilmfest/live دگیردرێ.
فیلمه‌یله‌ییش
ده بان سایت
https://vodio.ir وه
ئانلاین دریانه‌سه نیشان و فیلمه‌یلێ ک خه‌ڵاتی کریانه، دۆمای به‌زانیه‌گه و
ئختتامیه‌گه، دواره دنرن وه بان سایت فیلیموو وه‌ی لینک په‌یوه‌ندییه‌وه https://www.filimo.com
تا هه‌ر که‌س
ک بخوازێ بتوانێ ببینێگه‌یان.
خاسه بزانن
ک ره‌وه‌ن ئی جه‌شنواره ئه‌ڵ بان سایت جه‌شنواره‌گه وه‌ی نیشانییه
http://www.talentfilmfest.com ئوو ده بان په‌ڕه‌ی ئینستاگرام وه‌ی به‌س و په‌یوه‌نییه  https://www.instagram.com/Talentfilmfest ، ئوو هه‌مجا ده
کاناڵ تلگرامی جه‌شنواره‌گه، وه‌ی لینکه‌وه https://t.me/talentfilmfest ، گڕ وه گڕ دنرێگه‌وه.
موحه‌مه‌د
جه‌واد خورشا، کوڕ ئوستاد دوکتور عه‌قیل خورشا، له گه‌په‌یل کورد فه‌یلی تێهران و
به‌غداسه و ساڵیان ساڵ وه خاتر تاڕیان له عراق ده ده‌وران نه‌نگه‌ساری به‌عس سه‌ددامی،
دانیشتگ تێهرانه‌و بی.
